b'\n_START_ARTICLE_\nOsu!\n_START_SECTION_\nHvordan man spiller\n_START_PARAGRAPH_\nI spillet heter de forskjellige banene beatmaps. I hvert beatmap spilles det en sang og forskjellige rytmeelementer vil dukke opp p\xc3\xa5 spillbanen, blant annet sirkler, glidere og spinnere. Spillere m\xc3\xa5 bruke en styreenhet, for eksempel en datamus, for \xc3\xa5 manipulere disse elementene sammen med sangens rytme. Jo bedre spilleren klarer dette, jo flere poeng f\xc3\xa5r spilleren. Bruken av et digitalt skrivebord sammen med et tastatur er vanlig i osu!, men noen spillere bruker mus. Veldig f\xc3\xa5 bruker nettbrett for \xc3\xa5 spille osu!.\n_START_SECTION_\nVanskelighetsgrader\n_START_PARAGRAPH_\nDet er fem standard vanskelighetsgrader i spillet; lett, normal, vanskelig, insane og ekspert. Det finnes ogs\xc3\xa5 en maraton-tag for beatmaps som er over fem minutter lange, og en TAG2 og TAG4-tag som betyr at et beatmap m\xc3\xa5 spilles med to eller fire spillere samtidig. De som lager beatmaps kan ogs\xc3\xa5 gi sine egne navn p\xc3\xa5 vanskelighetsgradene p\xc3\xa5 sine egne beatmaps.\n_START_SECTION_\nM\xc3\xa5l\n_START_PARAGRAPH_\n\xc3\x98verst i spillets visningsrute er det en \xc2\xablivsbar\xc2\xbb. som viser hvor lang tid spilleren har igjen \xc3\xa5 spille. Hovedm\xc3\xa5let i spillet er at spilleren skal kunne treffe, fullf\xc3\xb8re og komme seg gjennom nok sirkler, glidere og spinnere for \xc3\xa5 holde livsbaren p\xc3\xa5 toppen full, siden den t\xc3\xb8mmes i en konstant hastighet. N\xc3\xa5r livsbaren er helt tom har spilleren tapt. Mer erfarne spillere vil strebe etter mer spesifikke m\xc3\xa5l, slik som \xc3\xa5 f\xc3\xa5 pp (performance points) eller en h\xc3\xb8yere prosent n\xc3\xb8yaktighet. Dette oppn\xc3\xa5s som oftest med god tid og mye \xc3\xb8ving.\n_START_SECTION_\nSirkler\n_START_PARAGRAPH_\nSirkler, ogs\xc3\xa5 omtalt som noter, vises p\xc3\xa5 s\xc3\xa5 godt som alle beatmaps. N\xc3\xa5r en sirkel dukker opp, vil en dukke opp rundt den og krympe rundt sirkelen. For \xc3\xa5 f\xc3\xa5 poeng fra sirkelen, m\xc3\xa5 spilleren trykke p\xc3\xa5 sirkelen n\xc3\xa5r ringen n\xc3\xa5r kanten av sirkelen. Jo n\xc3\xa6rmere kanten ringen er n\xc3\xa5r man trykker, jo flere poeng f\xc3\xa5r spilleren.\n_START_SECTION_\nGlidere\n_START_PARAGRAPH_\nGlidere blir vist som to sirkler p\xc3\xa5 en fast bane, kalt en gliderbane. P\xc3\xa5 samme m\xc3\xa5te som med sirkler, vil en ring dukke opp rundt starten av glideren, som spilleren m\xc3\xa5 trykke p\xc3\xa5 n\xc3\xa5r ringen treffer gliderkanten. Men glidere er forskjellige fra sirkler ettersom spilleren kan trykke p\xc3\xa5 en glider for \xc3\xa5 f\xc3\xa5 opp en ball, kalt gliderballen, som vil rulle langs gliderbanen, og spilleren m\xc3\xa5 holde knappen nede og holde pekeren over eller n\xc3\xa6rme gliderballen inntil den har n\xc3\xa5dd enden av glideren. Noen ganger har enden av glideren en pil som peker i motsatt retning, den viser at spilleren m\xc3\xa5 f\xc3\xb8lge ballen to veier, fra start til slutt og tilbake til start.\n_START_SECTION_\nSpinnere\n_START_PARAGRAPH_\nEn spinner er en stor sirkel som dekker mesteparten av spillbanen n\xc3\xa5r den dukker opp. Spilleren m\xc3\xa5 holde knappen nede og spinne pekeren rundt senteret av spinneren.\n_START_SECTION_\nTreff og bom\n_START_PARAGRAPH_\nSirkler, glidere og spinnere har forskjellige kriterier i forhold til hva som telles som treff og bom._NEWLINE_Spilleren f\xc3\xa5r poeng for \xc3\xa5 trykke p\xc3\xa5 sirkelen p\xc3\xa5 det rette tidspunktet mens pekeren er over en sirkel eller starten av en glider. For sirkler gis det bare poeng hvis spilleren trykker p\xc3\xa5 et bestemt tidspunkt. Glidere er mer fleksible: s\xc3\xa5 lenge spilleren ikke trykker for sent eller tidlig, og klarer \xc3\xa5 f\xc3\xb8lge med glideren innenfor en rimelig avstand, og samtidig holder nede knappen, s\xc3\xa5 vil spilleren f\xc3\xa5 maksimal mengde poeng for glideren. Spinnere gir poeng proporsjonalt med hvor mange ganger spilleren klarer \xc3\xa5 spinne rundt den._NEWLINE_Hvis spilleren bommer, trykker for tidlig eller for sent, blir det ingen poeng.\n_START_SECTION_\nModifikasjoner\n_START_PARAGRAPH_\nosu! har flere modifikasjoner som kan endre m\xc3\xa5ten spillet blir spilt. Disse modifikasjonene kan kategoriseres i tre grupper:\n_START_SECTION_\nYtelsespoeng\n_START_PARAGRAPH_\nN\xc3\xa5r man fullf\xc3\xb8rer et beatmap, vil man ofte tjene ytelsespoeng, kalt pp (engelsk: performance points). Ytelsespoeng ble introdusert i 2012, og oppdatert i 2014 da en bruker kjent som Tom94 introduserte et nytt pp-system, kjent som ppv2, Hvor mange ytelsespoeng man f\xc3\xa5r fra et beatmap blir regnet ut med i forhold til hvor vanskelig beatmap-et er, og etter om man bruker modifikasjoner. De forskjellige spillene blir sammenlignet, slik at de beste spillene gir flest totale ytelsespoeng til spilleren.\n_START_SECTION_\nBeatmaps\n_START_PARAGRAPH_\nSpillet bruker brukerlagde beatmaps, som er filene som holder dataene for hvordan banen skal se ut. Disse blir laget med et program bygget inn i spillet, og lar spilleren velge en sang og lage beatmappet. Beatmaps for spesifikke sanger kan da deles via spillet og bli lenket p\xc3\xa5 osu!s nettside. Andre spillere kan da gi tilbakemelding. Forfatteren av beatmappet kan da ogs\xc3\xa5 modifisere beatmappet i forhold til tilbakemeldinger._NEWLINE_Den 3. juni 2009 ble en flerspillermodus lagt til i versjon b335.\n_START_SECTION_\nMottagelse\n_START_PARAGRAPH_\nSpillet har f\xc3\xa5tt omtale p\xc3\xa5 flere nettsider. Spillet har generelt f\xc3\xa5tt positive anmeldelser. De fleste klager p\xc3\xa5 spillet dreier seg om at det tar lang tid \xc3\xa5 bli vant til \xc3\xa5 spille med mus.\n_START_SECTION_\nVersjoner for andre enheter\n_START_PARAGRAPH_\nI november 2008 ble det kunngjort at det ville komme en iPhone/iPod Touch-versjon av osu!. Den nye versjonen ble sluppet ut via Cydia i januar 2009. I senere tid har det kommet en offisiell versjon p\xc3\xa5 App Store. Den ble kalt osu!stream. Denne versjonen har ikke brukerlagde beatmaps. I stedet har den et utvalg beatmaps som er gratis, og andre som kan kj\xc3\xb8pes.\n_START_SECTION_\n\xc3\x98konomisk st\xc3\xb8tte til utviklerne\n_START_PARAGRAPH_\nosu! gir fordeler til spillere som donerer fire amerikanske dollar eller mer. Giverne kan laste ned beatmaps rett fra osu!-klienten, og kan laste ned beatmaps som andre spiller mens man ser p\xc3\xa5 dem spille. Givere kan ogs\xc3\xa5 se p\xc3\xa5 "country ranking" tabellen p\xc3\xa5 en beatmap, og f\xc3\xa5r en gul farge i chat.'